มีเพศสัมพันธ์โดยไม่ได้ใส่ถุงยางวันที่7เมย.กินยาคุมฉุกเฉินหลังจากมีเพศสัมพันธ์1ชั่วโมง ครบ7วันมีเลือดออกมาใช้เลือดประจำเดือนหรือเป็นผลข้างเคียงของยาคุม เป็นประจำเดือนวันที่31มีนา ถึง5เมย.ค่ะ
สวัสดีค่ะ ยาคุมฉุกเฉินนั้นเป็นยาคุมชนิดที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด ผลข้างเคียงจากการใช้ยาเช่น การมีเลือดออกผิดปกติทางช่องคลอดภายในประมาณ 1-2 สัปดาห์หลังการใช้ยา ประจำเดือนมาคลาดเคลื่อน คลื่นไส้ อาเจียน ปวดท้องได้จากที่กล่าวมา อาจจะเป็นผลข้างเคียงจากยาคุมฉุกเฉินได้มาก แนะนำให้สังเกตอาการต่อเนื่อง และสังเกตรอบเดือนครั้งถัดไปอีกครั้ง ซึ่งควรจะมาไม่เกิน 35 วันจากรอบก่อน หรือสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิหากจะมีเพศสัมพันธ์แบบสอดใส่ แม้ไม่ลึก ไม่นาน ควรใส่ถุงยางอนามัยเพื่อป้องกันเอาไว้ทุกครั้ง หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อน